open-index/open-wikipedia-markdown huggingface dataset:
Άννα-Καλλιόπη Κουρούση

Η **Αλίνα (Άννα Καλλιόπη) Κουρούση** (18 Οκτωβρίου 2008) είναι Ελληνίδα αθλήτρια ξιφασκίας στο αγωνιστικό όπλο της Σπάθης και μέλος της Ελληνικής Εθνικής Ομάδας Ξιφασκίας Γυναικών.

## Καριέρα στην Ελλάδα
Έχει αναδειχτεί κατ’ επανάληψη πρωταθλήτρια Ελλάδας σε όλες τις ηλικιακές κατηγορίες, Γυναικών-Senior, Νέων Γυναικών-Junior-Under 20, Νεανίδων-Cadet-Under 17, Παγκορασίδων-Under 13.

Σε ηλικία 16 ετών κατέκτησε το Πανελλήνιο Πρωτάθλημα Ξιφασκίας στη Σπάθη, στην ίδια αγωνιστική περίοδο 2024-2025 και στις τρείς ηλικιακές κατηγορίες (Γυναικών, Νέων Γυναικών, Νεανίδων) και είναι η μικρότερη σε ηλικία ξιφομάχος που ανακηρύσσεται Πρωταθλήτρια Ελλάδος (17/05/2025) στη κατηγορία Γυναικών.

## Διεθνείς Διακρίσεις
Κατά την τελευταία της χρονιά στην κατηγορία νεανίδων (αγωνιστική περίοδος 2024-2025), κατέκτησε την **1η θέση** στην επίσημη τελική κατάταξη της Ευρωπαϊκής Συνομοσπονδίας Ξιφασκίας στη Σπάθη και βραβεύτηκε ως νικήτρια της κατηγορίας της στη Σπάθη Νεανίδων από την Ευρωπαϊκή Συνομοσπονδία Ξιφασκίας, κατά τη διάρκεια του Πανευρωπαϊκού Πρωταθλήματος Εφήβων και Νεανίδων (Juniors & Cadets European Championships 2025), που διεξήχθη στην Αττάλεια της Τουρκίας., · Μια μοναδική διάκριση, καθώς καμία άλλη Ελληνίδα ξιφομάχος, ανεξαρτήτως όπλου (Épée, Foil, Sabre), δεν έχει επιτύχει κάτι αντίστοιχο.

Μεταξύ των άλλων έχει κατακτήσει χρυσά και ασημένια μετάλλια σε παγκόσμια κύπελλα της Ευρωπαϊκής Συνομοσπονδίας Ξιφασκίας (EFC) και της Μεσογειακής Συνομοσπονδίας Ξιφασκίας (MFA)

Έχει λάβει πρόκριση συμμετοχής σε Παγκόσμια και Πανευρωπαϊκά Πρωταθλήματα Γυναικών, Νέων γυναικών, Παγκορασίδων.

## Εθνική Ομάδα
Έχει ενταχθεί στην **Εθνική Ομάδα Σπάθης Γυναικών**, εκπροσωπώντας την Ελλάδα σε κορυφαίες διεθνείς διοργανώσεις, όπως στο Πανευρωπαϊκό Πρωτάθλημα Ξιφασκίας και στο Παγκόσμιο Πρωτάθλημα Ξιφασκίας Σπάθης Γυναικών.

## Αθλητικός Σύλλογος
Σε συλλογικό επίπεδο είναι αθλήτρια του Α.Ο. Απόλλων Βριλησσίων και προπονητής της είναι ο Γιάννης Νοταράς.

## Μετάλλια σε Διεθνείς Αγώνες

### Κύπελλα Ευρωπαϊκής Συνομοσπονδίας Ξιφασκίας Νεανίδων  (EFC)

### Μεσογειακά Πρωταθλήματα U15, U17

### Challenge Wratislavia

### Πανελλήνια Πρωταθλήματα Ατομικά

## Παραπομπές


Κατηγορία:Ελληνίδες αθλήτριες της ξιφασκίας
Κατηγορία:Ξιφασκία στην Ελλάδα
Πανεπιστημιακό Παιδιατρικό Νοσοκομείο Θεσσαλονίκης

Το **Πανεπιστημιακό Παιδιατρικό Νοσοκομείο Θεσσαλονίκης (ΙΣΝ)** είναι υπό κατασκευή Νοσοκομείο της Θεσσαλονίκης. Βρίσκεται στο Φίλυρο Θεσσαλονίκης και θα είναι το δεύτερο αποκλειστικά παιδιατρικό νοσοκομείο εκτός Αθηνών μετά το Γενικό Νοσοκομείο Παίδων Πατρών *«*Καραμανδάνειο*»*.Θα διαθέτει δυναμικότητα 243 κλινών και θα παρέχει δευτεροβάθμια και τριτοβάθμια παιδιατρική φροντίδα για τη Θεσσαλονίκη και τη Βόρεια Ελλάδα, ενισχύοντας σημαντικά την υποδομή του ΕΣΥ. 

## Ιστορικό και υποδομές
Θα περιλαμβάνει όλες τις βασικές κλινικές υπηρεσίες, όπως επείγοντα περιστατικά, χειρουργικές ειδικότητες, Καρδιολογία, Αιμοκάθαρση, Ογκολογία, καθώς και μονάδες νεογνικής και παιδιατρικής εντατικής θεραπείας.

Πρόκειται για δωρεά του Ιδρύματος «Σταύρος Νιάρχος» στο πλαίσιο της Διεθνούς Πρωτοβουλίας για την Υγεία. Το έργο αναμένεται να παραδοθεί στο ελληνικό Δημόσιο στις αρχές του 2027, και ήδη βρίσκεται σε πλήρη εξέλιξη ανέγερσης. Σύμφωνα με επίσημες δηλώσεις, η λειτουργία του αναμένεται στο τέλος του 2026 ή στις αρχές του 2027.

Το συγκρότημα αποτελείται από τρία κτίρια: 
* το κύριο νοσοκομείο με κλινικές και εξειδικευμένα τμήματα, 
* ένα Κέντρο Ψυχικής Υγείας Παιδιών και Εφήβων με υπαίθριους κήπους και χώρους παιχνιδιού, 
* και ένα τρίτο για πανεπιστημιακές υποδομές, ερευνητικές και διδακτικές εγκαταστάσεις (αμφιθέατρα, βιβλιοθήκη, εργαστήρια).

Το νοσοκομείο σχεδιάστηκε με γνώμονα μια παιδοκεντρική και οικογενειακό φιλική προσέγγιση: μονόκλινα και δίκλινα δωμάτια όπου γονείς μπορούν να παραμείνουν μαζί με το παιδί, άνοιχτοι χώροι πρασίνου, διαδραστικά παιδικά πάρκα, και ένα περιβάλλον που ενισχύει την ίαση μέσω της φύσης και του φωτός. Στόχος επίσης είναι η πιστοποίηση LEED Platinum και η σχεδόν μηδενική εκπομπή άνθρακα.

Το νοσοκομείο θα ενταχθεί πλήρως στο ΕΣΥ ως ΝΠΙΔ, με στελέχωση και οργανόγραμμα που ήδη προβλέπονται σε νομοθετική βάση.

## Παραπομπές


## Εξωτερικοί σύνδεσμοι
* Πανεπιστημιακό Παιδιατρικό Νοσοκομείο Θεσσαλονίκης ‒ ΙΣΝ (Επίσημη σελίδα)
* SNF University Pediatric Hospital of Thessaloniki (αγγλικά)

Κατηγορία:Νοσοκομεία στη Θεσσαλονίκη
Ιερός Ναός Κοιμήσεως της Θεοτόκου (Μπουνγκάρντ)

Ο **Ιερός Ναός [[Κοίμηση της Θεοτόκου|Κοιμήσεως της Θεοτόκου]]** (ρουμανικά: *Biserica Adormirea Maicii Domnului*) , είναι μια ιστορική εκκλησία του 17ου αιώνα που χτίστηκε στο χωριό Μπουνγκάρντ, λίγο έξω από την πόλη Σιμπίου της Ρουμανίας. 

Περιλαμβάνεται στον κατάλογο ιστορικών μνημείων της Ρουμανίας του 2010.

## Ιστορία
Επειδή η κατάσταση απαγόρευε στις µειονότητες να κατέχουν ιδιοκτησίες στην πόλη, να χτίζουν ναούς ή σχολεία, η Ελληνική κοινότητα της πόλης Σιμπίου αναγκάστηκε να αυτοσχεδιάσει και αγόρασε το οικόπεδο στο χωριό Μπουνγκάρντ ώστε να ανεγείρει τον ιερό ναό. Η ανέγερση της εκκλησίας χρονολογείται περίπου στο 1690 και υποστηρίχτηκε οικονομικά από την Μαρία, κόρη του πρίγκιπα Σερμπάν Καντακουζηνού.

Το 1824, ο κυρίως ναός ξαναχτίστηκε, λαμβάνοντας μεγαλύτερο μέγεθος, έτσι ώστε από την ελληνική εκκλησία του 1690 να έχει διασωθεί μέχρι σήμερα μόνο ο πύργος, το καμπαναριό και το εικονοστάσιο, µε διακοσµητικά µοτίβα ανατολικής επιρροής και εικονογράφηση στα πρότυπα της Κρητικής Σχολής του 17ου αιώνα. Το 1927, ο ζωγράφος Μόντραν Πέτρου (*Modran Petru*) ζωγράφισε την καμάρα της εκκλησίας.

## Φωτογραφίες
### Εξωτερικό

File:BungardSB (6).JPG
File:BungardSB (2).JPG
File:BungardSB (48).JPG

### Εσωτερικό

File:BungardSB (56).JPG
File:BungardSB (52).JPG
File:BungardSB (38).JPG


## Παραπομπές


## Βιβλιογραφία
*Preot Paroh Pampu Ioan Codruț - Istoricul bisericii „Adormirea Maicii Domnului” din Bungard

## Εξωτερικοί σύνδεσμοι
* 

Κατηγορία:Εκκλησίες στη Ρουμανία
Κατηγορία:Ελληνική διασπορά στη Ρουμανία
Κατηγορία:Εκκλησίες αφιερωμένες στην Κοίμηση της Θεοτόκου
Περιγράψιμο πολύγωνο

Στην γεωμετρία, ένα πολύγωνο λέγεται **περιγράψιμο** σε κύκλο αν υπάρχει κύκλος εσωτερικός του πολυγώνου που εφάπτεται σε όλες του τις πλευρές. Ο κύκλος αυτός είναι μοναδικός και λέγεται ο **εγγεγραμμένος κύκλος του πολυγώνου**. Το πολύγωνο λέγεται ότι είναι **περιγεγραμμένο** σε αυτόν.

## Ιδιότητες
* Ένα πολύγωνο είναι περιγράψιμο ανν οι διχοτόμοι των γωνιών του διέρχονται από το ίδιο εσωτερικό σημείο. Το σημείο αυτό είναι το κέντρο του εγγεγραμμένου κύκλου του πολυγώνου. 

* Ένα περιγράψιμο πολύγωνο είναι ισόπλευρο ανν οι εναλλάξ του γωνίες είναι ίσες, δηλαδή \widehat{\rm P}_1 = \widehat{\rm P}_3 = \ldots και \widehat{\rm P}_2 = \widehat{\rm P}_4 = \ldots.

## Μετρικές σχέσεις
right|thumb|Το θεώρημα Πιτό για πολύγωνα λέει ότι το άθροισμα των μηκών των πράσινων πλευρών είναι ίσο με αυτό των μπλε.
* (**[[Θεώρημα Πιτό|Γενίκευση θεωρήματος Πιτό]]**) Σε ένα περιγράψιμο πολύγωνο με 2n πλευρές, ισχύει ότι το άθροισμα των περιττών πλευρών είναι ίσο με το άθροισμα των άρτιων πλευρών. Πιο συγκεκριμένα, στο πολύγωνο {\rm P}_1, {\rm P}_2, \ldots, {\rm P}_{2n} ισχύει ότι 
::{\rm P}_1 {\rm P}_2 + {\rm P}_3 {\rm P}_4 + \ldots + {\rm P}_{2n - 1} {\rm P}_{2n} = {\rm P}_2 {\rm P}_3 + {\rm P}_4 {\rm P}_5 + \ldots + {\rm P}_{2n} {\rm P}_{1} = \tau,
:όπου \tau η ημιπερίμετρος του πολυγώνου.
* Το έγκεντρο \rm I, το κέντρο βάρους G του πολυγώνου και το κέντρο βάρους G' της περιφέρειας του πολυγώνου είναι συνευθειακά και επιπλέον
::{\rm IG'} = \frac{3}{2} {\rm IG}.

## Εμβαδόν
* Ένα πολύγωνο περιγεγραμμένο σε κύκλο ακτίνας \rho, έχει εμβαδόν ίσο με
::{\rm E} = \rho \cdot \tau,
:όπου \tau είναι η ημιπερίμετρος του πολυγώνου.
{{Μαθηματική απόδειξη|

Έστω ένα πολύγωνο {\rm P}_1{\rm P}_2 \ldots {\rm P}_n περιγεγραμμένο σε κύκλο με κέντρο \rm I και ακτίνα \rho, και σημεία επαφής {\rm I}_1, {\rm I}_2, \ldots, {\rm I}_n. 

Το εμβαδόν του πολυγώνου είναι ίσο με το άθροισμα των εμβαδών των 2n ορθογωνίων τριγώνων  {\rm IP_1I}_1, {\rm IP_2I}_1, \ldots, {\rm IP_nI}_n, {\rm IP_1I}_n, δηλαδή
:
\begin{align}
{\rm E} 
 & = {\rm E}_{{\rm IP_1I}_1} + {\rm E}_{{\rm IP_2I}_1} + \ldots + {\rm E}_{{\rm IP_nI}_n} + {\rm E}_
* Για μία δοσμένη περίμετρο και μία δοσμένη ακολουθία γωνιών, το περιγράψιμο πολύγωνο είναι το πολύγωνο που έχει το μεγαλύτερο εμβαδόν.

## Ειδικές περιπτώσεις
* Όλα τα τρίγωνα είναι περιγράψιμα, καθώς οι διχοτόμοι διέρχονται από το ίδιο σημείο, το έγκεντρο του τριγώνου.
* Στα τετράπλευρα, ισχύουν οι εξής αναγκαίες και ικανές συνθήκες για να είναι περιγράψιμο:
** Ένα τετράπλευρο είναι περιγράψιμο σε κύκλο αν και μόνο αν τρεις από τις διχοτόμους του διέρχονται από το ίδιο σημείο.
** (**[[Θεώρημα Πιτό]]**) Ένα τετράπλευρο είναι περιγράψιμο σε κύκλο αν και μόνο αν το άθροισμα των απέναντι πλευρών είναι το ίδιο.
* Όλα τα κανονικά πολύγωνα είναι περιγράψιμα σε κύκλο.

## Περαιτέρω ανάγνωση
### Ξενόγλωσσα άρθρα
* 

## Δείτε επίσης
* Εγγεγραμμένος κύκλος τριγώνου
* Περιγράψιμο τετράπλευρο
* Εγγράψιμο πολύγωνο
* Παρεγγεγραμμένο πολύγωνο

## Σημειώσεις


## Παραπομπές


Κατηγορία:Πολύγωνα
Σαρολά-Καρκοπινό

Το **Σαρολά-Καρκοπινό** (, , ) είναι γαλλική κοινότητα στο νομό της Νότιας Κορσικής, στην ημιαυτόνομη περιοχή της Κορσικής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Νότιας Κορσικής
Άγιος Ιωάννης Καλαμαριάς

Ο **Άγιος Ιωάννης** είναι συνοικία του Δήμου Καλαμαριάς, στο νότιο τμήμα του πολεοδομικού συγκροτήματος Θεσσαλονίκης. Συνορεύει με τις περιοχές Νέα Κρήνη και το παραλιακό μέτωπο.

Η ονομασία «Άγιος Ιωάννης» οφείλεται στο εκκλησάκι του Αγίου Ιωάννη, που κτίστηκε από Μικρασιάτες πρόσφυγες, οι οποίοι εγκαταστάθηκαν στις παρυφές της Καλαμαριάς μετά το 1922. Η περιοχή ανεπτύχθη κυρίως κατά τα χρόνια μετά τη δεκαετία του 1950, όταν και συγκροτήθηκαν οι προσφυγικές κατοικίες –  ως επί το πλείστον μέσω στεγαστικών προγραμμάτων του Οργανισμού Εργατικής Κατοικίας.

## Πολεοδομική θεσμοθέτηση
Η περιοχή συμπεριλαμβάνεται στο αναθεωρημένο Γενικό Πολεοδομικό Σχέδιο Δήμου Καλαμαριάς, που εγκρίθηκε με το 1987 , όπου περιλαμβάνονται χρήσεις γης, κοινόχρηστοι χώροι και υποδομές.   Επιπλέον, κτίρια και καταστήματα του ΟΕΚ στην περιοχή παραχωρήθηκαν στην κατοχή του Δήμου με συμφωνία διάρκειας 19 ετών (1987–2006).

Η περιοχή εξυπηρετείται συγκοινωνιακά μέσω της γραμμής 07 του ΟΑΣΘ.

## Παραπομπές


Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης
Βότση (Καλαμαριά)

Η **Βότση** είναι συνοικία της Καλαμαριάς στη Θεσσαλονίκη. Βρίσκεται στα δυτικά της Νέας Κρήνης και ανατολικά του Αγίου Ιωάννη, αποτελώντας μία από τις παλαιότερες κατοικημένες περιοχές του δήμου.

Η περιοχή ονομάστηκε προς τιμήν του Νικόλαου Βότση, πλοιάρχου του ελληνικού πολεμικού ναυτικού, γνωστού για τη βύθιση του οθωμανικού θωρηκτού «Φετίχ Μπουλέντ» στον Α΄ Βαλκανικό Πόλεμο μέσα στο λιμάνι της Θεσσαλονίκης.

## Ιστορία
Η περιοχή άρχισε να κατοικείται συστηματικά κατά την περίοδο της Μικρασιατικής Καταστροφής, όταν εγκαταστάθηκαν εκεί πρόσφυγες από τη Μικρά Ασία. Στη συνέχεια εντάχθηκε στο σχέδιο πόλης, και σταδιακά αναπτύχθηκε ως τμήμα της ραγδαίας οικιστικής επέκτασης της Καλαμαριάς. Μέχρι το 1950 φιλοξενούσε ελάχιστες κατοικίες και στάβλους· το σημαντικότερο βήμα ανάπτυξης έγινε με πρόγραμμα αυτοστέγασης από την Κτηματική Τράπεζα που ανέγειρε περίπου εκατόν πενήντα μονοκατοικίες ανατολικώς της Εθνκής Αντιστάσεως το 1953.

Το 1955–56 ολοκληρώθηκε η αντιπλημμυρική τάφρος.

Το 1959–62 κατασκευάστηκαν οι «εργατικές κατοικίες Πρόοδος» συνολικά 38 διαμερίσματα κοντά στο στρατόπεδο Νταλίπη καθώς και μερικές ακόμη κατοικίες που σήμερα αποτελούν τη γειτονιά του Αγίου Παντελεήμονος. Το 1965 ξεκινά η υδροδότηση της περιοχής και λίγο αργότερα η ηλεκτροδότηση, αρχής γενομένης από τη Λεωφόρο Γράμμου - Βιτσίου (Εθνικής Αντιστάσεως).

Το 2024 ο Δήμος Καλαμαριάς υπέγραψε συμβόλαιο με την Περιφέρεια Κεντρικής Μακεδονίας για τη *βιοκλιματική αναβάθμιση και βιώσιμη κινητικότητα* της περιοχής Βότση – Κηφισιάς. Το έργο προβλέπει ποδηλατόδρομους, δρόμους ήπιας κυκλοφορίας και αστικές στάσεις – χώροι με πράσινο και παγκάκια.

Η συνοικία βρίσκεται δίπλα στη Νέα Κρήνη και στον Φοίνικα. Εξυπηρετείταιαπό τις γραμμές του ΟΑΣΘ 05, 06, 07.

## Παραπομπές


Κατηγορία:Δήμος Καλαμαριάς
Κατηγορία:Συνοικίες και περιοχές Θεσσαλονίκης
Επτάλοφος Θεσσαλονίκης

Ο **Επτάλοφος** είναι συνοικία στον Δήμο Αμπελοκήπων–Μενεμένης στα δυτικά της Θεσσαλονίκης, που ανεπτύχθη κυρίως ως προσφυγικός συνοικισμός κατά τα μέσα του 20ού αιώνα.

Η περιοχή άρχισε να κατοικείται γύρω στο στο πρώτο τέταρτο του 20αι, αλλά ιδιαίτερα μετά τη Μικρασιατική Καταστροφή.

Το 1926 ανεγέρθηκε ο πρώτος ναός, αφιερωμένος στην Αγία Ευφημία. Αργότερα, το 1931–1932, χτίστηκε ο ναός της Ζωοδόχου Πηγής, στον οποίο φυλάσσεται και βυζαντινή εικόνα της Παναγίας Οδηγήτριας, κειμήλιο των προσφύγων.

Το όνομα «Επτάλοφος» φαίνεται να αναφέρεται στην Κωνσταντινούπολη (η «πόλη των επτά λόφων).

Βρίσκεται στα δυτικά της Θεσσαλονίκης και θεωρείται ένα από τα όρια της δυτικής ζώνης της πόλης. Η κύρια αρτηρία της συνοικία είναι η Οδός Φιλιππουπόλεως, δίπλα στην Πλατεία Επταλόφου. Στην πλατεία επί της οδού Φιλιππουπόλεως δεσπόζει μεγάλο μνημείο αφιερωμένο στους Μικρασιάτες πρόσφυγες, με ανθρώπινες μορφές και επιβλητική παρουσία. Τα αποκαλυπτήριά του έγιναν το 1999 στο πλαίσιο των εορτασμών για τα 25 χρόνια διακονίας του Μητροπολίτη Διονυσίου.

## Πολεοδομική και διοικητική εξέλιξη
Το 1928 αναγνωρίζεται ως ανεξάρτητος οικισμός, εντασσόμενος στην Κοινότητα Χαρμάνκιοϊ και στις απογραφές του 1928 αριθμεί 2.435 κατοίκους. Το 1930 αποσπάστηκε από την κοινότητα Χαρμάνκιόι και εντάχθηκε στον δήμο Θεσσαλονίκης. Το 1934 αναγνωρίστηκε εντάσσεται στην Κοινότητα Αμπελοκήπων. Στις 16 Οκτωβρίου 1940, ο οικισμός καταργείται.

## Παραπομπές


Κατηγορία:Δήμος Αμπελοκήπων - Μενεμένης
Κατηγορία:Συνοικίες και περιοχές Θεσσαλονίκης
Μετέωρα Θεσσαλονίκης

Τα **Μετέωρα** είναι συνοικία της Πολίχνης, του Δήμου Παύλου Μελά στη βορειοδυτική Θεσσαλονίκη. Βρίσκεται σε λόφο που μέχρι τη δεκαετία του 1960 ήταν δημοτική γη (τσιφλίκι Καρά‑Ισίν).

## Ιστορία
Μετά την καταστρεπτική πυρκαγιά του 1917, η περιοχή γίνεται τόπος φιλοξενίας πυροπαθών, ως επί το πλείστον Εβραίων.  Τα επόμενα χρόνια εγκαταστάθηκαν οικογένειες Βλάχων, ενώ το 1922 ήρθαν πρόσφυγες από το Καρς. Από τα μέσα της δεκαετίας του 1960, η περιοχή γνώρισε επεκταμένη αυθαίρετη οικιστική ανάπτυξη από εσωτερικούς μετανάστες της Κεντρικής και Δυτικής Μακεδονίας.

Το 1971 εντάσσεται στο σχέδιο πόλης το νότιο τμήμα («3,5 χλμ.») με συντελεστή δόμησης 1,8 και 0,8. Τη διετία 1986–1987 το βόρειο τμήμα και το 2004 η περιοχή *Όπισθεν υδραγωγείου*.

Εξυπηρετείται από τη γραμμή 35 του ΟΑΣΘ.

## Παραπομπές


Κατηγορία:Δήμος Παύλου Μελά
Κατηγορία:Συνοικίες και περιοχές Θεσσαλονίκης
Κουλούμι Λακωνίας

To **Κουλούμι** είναι χωριό της τοπικής κοινότητας Μίνας, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 120 μέτρων.

## Ιστορικά στοιχεία
Στο χωριό έχουν βρεθεί κατάλοιπα βυζαντινού οικισμού και στο χωριό σώζεται ο ναός των Ασωμάτων, που χρονολογείται από τον 12ο αιώνα. Στην κτητορική επιγραφή του ναού του Αρχαγγέλου Μιχαήλ στον Πολεμίτα, του 1278, αναφέρεται η λέξη «κουλουμιάτης», η οποία πιθανόν αναφέρεται σε κάτοικο του χωριού. Το όνομα του χωριού προέρχεται από τη λατινική λέξη cumulus, η οποία σημαίνει σωρός ή λόφος.

Η παλαιότερη μνεία στον οικισμό γίνεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως chouloumia με 60 νοικοκυριά. Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως Culumia. Στον κώδικά του Muazzo το 1695 αναφέρεται ως villa Calamj με 33 μάχιμους άνδρες, ενώ στην ενετική απογραφή του Grimani το 1700 αναφέρεται ως Calumia με 24 νοικοκυριά και 86 κατοίκους. Το χωριό αναφέρεται επίσης στη Χωρογραφία του Πιερ-Αντόνιο Πασίφικο το 1700 ως Culumi και σε φορολογικό κατάστιχο του 1692 ως Culcomia. Το χωριό αναφέρεται ως Κουλούμι στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* (Η κατάσταση της Μάνης) του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού ως Culumi με 120 μάχιμους άντρες.

Στην στατιστική της γαλλικής Επιστημονικής Αποστολής του 1829 αναφέρεται ως Apano et Kato Koulumi στην περιοχή της Μαΐνης με 30 νοικοκυριά. Στην απογραφή του 1844 αναφέρεται ως Κουλούμι με 201 κατοίκους. Στην απογραφή του 1861 είχε 219 κατοίκους, στην απογραφή του 1879 αναφέρεται ως Κουλούμια με 171 κατοίκους και στην απογραφή του 1907 είχε 168 κατοίκους. Στην απογραφή του 1920 αναφέρεται ως Κουλούμι, το 1928 ως Καλούμι, το 1940 ως Καλούμιον και από τον 1951 και έπειτα αναφέρεται ως Κουλούμιον.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
* Ο Ναός των Ασωμάτων (ή του Ταξιάρχη) είναι σταυροειδής, δικιόνιος, με τρούλο. Το εσωτερικό του είναι ασβεστωμένο και κάτω από το στρώμα ασβέστη έχουν βρεθεί τοιχογραφίες του 13ου και 14ου αιώνα.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης
Αράρ

εναλλ.=|μικρογραφία|Ο πύργος νερού. Ένα ξεχωριστό αρχιτεκτονικό ορόσημο της πόλης
Η **Αράρ** είναι μια πόλη στα σύνορα της Σαουδικής Αραβίας που βρίσκεται στην Βόρεια Συνοριακή Περιοχή του Βασιλείου, δίπλα στην πόλη Νουκάιμπ στα σύνορα του Ιράκ, και 390 χλμ από τα σύνορα με την Ιορδανία. Η Αράρ είναι το διοικητικό και εμπορικό κέντρο της Βόρειας Συνοριακής Περιοχής και είναι επίσης το πολιτιστικό κέντρο της βόρειας περιοχής του Βασιλείου της Σαουδικής Αραβίας. Απέχει περίπου 1.100 χλμ από την πρωτεύουσα, Ριάντ.

## Παραπομπές
Χρύσα Κιλαζίδου

Η **Χρυσούλα (Χρύσα) Κιλαζίδου**, γεννημένη στις 8 Μαρτίου 1997 στη Θεσσαλονίκη, είναι Ελληνίδα αθλήτρια της καλαθοσφαίρισης. Διαθέτοντας ύψος 170 εκατοστά, αγωνίζεται ως πόιντ γκαρντ. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

## Στατιστικά διεθνών διοργανώσεων
*Τελευταία ενημέρωση*: *3 Αυγούστου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Κιλαζίδου παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Κιλαζίδου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Κιλαζίδου έχει πραγματοποιήσει σπουδές στο Μάρκετινγκ, με ειδίκευση στο Ψηφιακό Μάρκετινγκ και τα Κοινωνικά Δίκτυα. 

## Παραπομπές


## Εξωτερικοί σύνδεσμοι
* Χρυσούλα Κιλαζίδου (1), συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Χρυσούλα Κιλαζίδου (2), συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Chrysoula Kilazidou, στατιστικά στον επίσημο ιστότοπο της FIBA. 
* Chrysoula Kilazidou, στατιστικά στον επίσημο ιστότοπο της FIBA για τις διοργανώσεις 3×3. 
* Chrysoula Kilazidou, στατιστικά στον ιστότοπο EuroBasket.com. 
* Chrysoula Kilazidou, στατιστικά στον ιστότοπο ProBallers.com. 
* Chrysoula Kilazidou, στατιστικά στον ιστότοπο FlashScore.com. 
* Chrysoula Kilazidou, στατιστικά στον ιστότοπο SofaScore.com. 
* 
* 
* Χρύσα Κιλαζίδου, επίσημος λογαριασμός στο LinkedIn.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Αχιλλέα Τριανδρίας
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Παναθλητικού Συκεών (Α.Ε.)
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Δάφνης Αγίου Δημητρίου
Κατηγορία:Πόιντ γκαρντ
Νέα Πολιτεία Θεσσαλονίκης

Η **Νέα Πολιτεία** είναι περιοχή του Ευόσμου. Αποτελεί μία από τις νεότερες πολεοδομικά περιοχές του Δήμου Κορδελιού-Ευόσμου και έχει αναπτυχθεί κυρίως τις τελευταίες δεκαετίες με έντονη οικιστική δραστηριότητα. Η Νέα Πολιτεία βρίσκεται στο βορειοδυτικό άκρο του Ευόσμου, κοντά στα όρια με τη Σταυρούπολη, άνωθεν της Περιφερειακής Οδού.

Η περιοχή άρχισε να αναπτύσσεται ραγδαία από τα τέλη της δεκαετίας του 1990 και έπειτα, με σύγχρονες πολυκατοικίες, σχολικές μονάδες και πάρκα. Το πολεοδομικό της σχέδιο περιλαμβάνει φαρδείς δρόμους και μεγαλύτερους κοινόχρηστους χώρους σε σύγκριση με παλαιότερες συνοικίες του Ευόσμου.

Συγκοινωνιακά εξυπηρετείται από τη γραμμή 43.

## Παραπομπές


Κατηγορία:Δήμος Κορδελιού - Ευόσμου
Κατηγορία:Συνοικίες και περιοχές Θεσσαλονίκης
Νικόλαος Καραντινός

Ο **Νικόλαος Καραντινός**, (19 Ιουλίου 1905, Βραΐλα, – 16 Φεβρουαρίου 1996, Βουκουρέστι) ήταν Ρουμάνος δημοσιογράφος, φυλλαδογράφος, μεταφραστής, δραματουργός και πολιτικός Ελληνικής καταγωγής.

## Βιογραφία
Γεννήθηκε στη Βραΐλα σε οικογένεια διανοουμένων, η μητέρα του ήταν Ρουμάνα και ο πατέρας του Έλληνας. Αφού τελείωσε το λύκειο στη Βραΐλα το 1923, πήγε να σπουδάσει στο Πανεπιστήμιο του Βουκουρεστίου, από όπου αποφοίτησε το 1926. Στη συνέχεια συνέχισε τις μεταπτυχιακές του σπουδές στο Παρίσι για τρία χρόνια, κατά τη διάρκεια των οποίων παντρεύτηκε τη Λίλι Καραντίνο. Μετά την επιστροφή του στη Ρουμανία, διετέλεσε αρχισυντάκτης του πολιτικά αριστερού περιοδικού "*Facla*" και συνεργάτης ή συντάκτης σε διάφορες άλλες εκδόσεις. Μεταξύ 1938 και 1944, διετέλεσε αντιπρόεδρος της Ένωσης Δημοσιογράφων.

Κατά τη διάρκεια του Β' Παγκοσμίου Πολέμου, ο Καραντίνος έγινε διευθυντής του Εθνικού Θεάτρου του Βουκουρεστίου, αντικαθιστώντας τον Χάιγκ Ακτεριάν (ο οποίος είχε συλληφθεί για την ένταξή του στη Σιδηρά Φρουρά). Λόγω της αντίθεσής του στο αυταρχικό καθεστώς του Ιόν Αντονέσκου, φυλακίστηκε το 1942 σε σωφρονιστικό στρατόπεδο κοντά στο Τίργκου Ζίου.

Ήταν μέλος του Εθνικού Αγροτικού Κόμματος και από το 1944 έως το 1947 ήταν ο εκδότης της εφημερίδας του, "*Dreptatea*". Κατά τη διάρκεια αυτής της περιόδου, διορίστηκε επίσης από την πολιτική του ομάδα στο διοικητικό συμβούλιο της νέας Ένωσης Δημοσιογράφων και έγινε μέλος μιας επιτροπής που είχε αναλάβει την "εκκαθάριση" υποστηρικτών πρώην ακροδεξιών καθεστώτων από τον Τύπο (η επιτροπή κυριαρχούνταν από μέλη του Ρουμανικού Κομμουνιστικού Κόμματος).

Ο Καραντίνος ήταν ένας από τους τέσσερις πολιτικούς που ήταν μέρος της ηγεσίας του Εθνικού Αγροτικού Κόμματος, οι οποίοι διορίστηκαν από τον ηγέτη του κόμματος Γιούλιου Μανίου να εγκαταλείψουν τη χώρα και να δημιουργήσουν έναν αξιόπιστο και ικανό πυρήνα ρουμανικής αντικομμουνιστικής αντίστασης στη Δύση, μια κίνηση που οδήγησε στη σύλληψή τους το πρωί της 14ης Ιουλίου 1947. Από τους κατηγορούμενους που δικάστηκαν μαζί με τον Μανίου, ήταν ο τελευταίος επιζών. Μετά από αυτή τη δίκη, καταδικάστηκε σε έξι χρόνια καταναγκαστικά έργα και δύο χρόνια στέρησης πολιτικών δικαιωμάτων, η περιουσία του κατασχέθηκε και αναγκάστηκε να πληρώσει 1.000 λέου σε δικαστικά έξοδα. Φυλακίστηκε στις φυλακές του Γκαλάτσι και στις διαβόητες φυλακές Σιγκέτ, και στη συνέχεια αποφυλακίστηκε με κατ' οίκον περιορισμό στα χωριά Μπουμπατσάρι και Ρούμπλα εώς ότου εκτίσει την ποινή του το 1964.

Μετά τη Ρουμανική Επανάσταση του 1989 κατά του κομμουνιστικού καθεστώτος, όταν η "*Dreptatea*" επανέλαβε την έκδοσή της το 1990, έγινε επίτιμος διευθυντής της. Εκείνη τη χρονιά, έγινε επίσης επίτιμο μέλος του αναβιωμένου Εθνικού Κόμματος Αγροτών.

Πέθανε στο Βουκουρέστι στις 16 Φεβρουαρίου 1996 σε ηλικία 90 ετών όπου και τάφηκε στο νεκροταφείο *Străulești*.

## Παραπομπές


Κατηγορία:Ρουμάνοι μεταφραστές
Κατηγορία:Ρουμάνοι πολιτικοί
Κατηγορία:Δημοσιογράφοι
Κατηγορία:Αντικομμουνιστές
Κατηγορία:Ρουμάνοι ελληνικής καταγωγής
Κογκρέσο της Δημοκρατίας (Γουατεμάλα)

Το **Κογκρέσο της Δημοκρατίας** () είναι η μονοθάλαμη νομοθετική συνέλευση της Δημοκρατίας της Γουατεμάλας. Η Βουλή της Γουατεμάλας αποτελείται από 160 βουλευτές που εκλέγονται με άμεση καθολική ψηφοφορία για τετραετή θητεία. Το εκλογικό σύστημα είναι η αναλογική εκπροσώπηση με κλειστή κομματική λίστα. 31 από τους βουλευτές εκλέγονται σε ενιαίο εθνικό ψηφοδέλτιο, ενώ οι υπόλοιποι 127 εκλέγονται σε 22 πολυεδρικές περιφέρειες. Καθεμία από τις 22 διοικητικές περιφέρειες της Γουατεμάλας αποτελεί μία εκλογική περιφέρεια, με εξαίρεση το διαμέρισμα της Γουατεμάλας που περιλαμβάνει την πρωτεύουσα, το οποίο λόγω του μεγέθους του χωρίζεται σε δύο (*distrito central* και *distrito Guatemala*).

## Κτήριο
Το Κογκρέσο βρίσκεται στο Μέγαρο της Βουλής στην Πόλη της Γουατεμάλας.

Στη διάρκεια των διαδηλώσεων εναντίον του προϋπολογισμού για το 2021, στις 21 Νοεμβρίου 2020 διαδηλωτές εισέβαλαν στο κοινοβούλιο και το πυρπόλησαν μερικώς.

## Τελευταίες εκλογές

## Πρόεδροι του Κογκρέσου
'Ο Πρόεδρος του Κογκρέσου της Δημοκρατίας της Γουατεμάλας () είναι ο προεδρεύων αξιωματούχος του νομοθετικού σώματος. Μέχρι το 1996 ο τίτλος ήταν Πρόεδρος του Εθνικού Κογκρέσου.

Ακολουθεί μερική λίστα με τους διατελέσαντες προέδρους.

## Βουλή των Αντιπροσώπων 1851–1879
*Cámara de Representantes*

## Κογκρέσο από το 1945
Ο τίτλος της περιόδου 1984–1986 ήταν Πρόεδρος της Εθνικής Συντακτικής Συνέλευσης.

## Παραπομπές


Γουατεμαλα
Στέφανι Μπιντλ

Η **Στέφανι Άντρεα Μπιντλ** (γεννημένη στις 23 Αυγούστου 1963) είναι Καναδή τραγουδίστρια της τζαζ και ηθοποιός.

## Καριέρα
Η Μπιντλ γεννήθηκε στο Κεμπέκ. Πατέρας της ήταν ο μπασίστας της τζαζ Τσάρλι Μπιντλ και η μητέρα ήταν Γαλλοκαναδή. Κατά τη διάρκεια μέρους της παιδικής της ηλικίας έζησε στο Σεντ-Αγκάτ-ντε-Μον. Όταν ήταν 15 ετών, μετακόμισε στο Μόντρεαλ και άρχισε να εργάζεται ως μοντέλο. Από το 1987 έως το 1989, τραγουδούσε παραδοσιακά ποπ και τζαζ στάνταρ σε κλαμπ και γάμους με το συγκρότημα Living Proof.   Με τη βοήθεια ενός παραγωγού δίσκων στο Παρίσι, ηχογράφησε το επιτυχημένο single "Dis-moi" (1991) το οποίο έφτασε στο Νο. 11 του γαλλικού ποπ chart. Για τα επόμενα χρόνια τραγουδούσε στο Le Gosier της Γουαδελούπης .  

Η Μπιντλ εμφανίστηκε στις ταινίες *Crunch* (1979), *The Moderns* (1988), *The Whole Nine Yards* (2000), *One Eyed King* (2001) και στην τηλεοπτική ταινία *A Diva's Christmas Carol* με τη Βανέσα Λ. Γουίλιαμς. Εμφανίστηκε στο *La Haut* στην Όπερα της Ρουέν .  Είχε επίσης έναν ρόλο στην γαλλόφωνη ταινία του 2001 *Karmen Geï*, «μια διασκευή της ταινίας *Carmen»* .  

Το 1991 κυκλοφόρησε το πρώτο της άλμπουμ, *Dis-moi*.

## Προσωπική ζωή
Ο αδελφός της, Τσαρλς Τζούνιορ, είναι και αυτός ερμηνευτής. Η μεγαλύτερή της αδερφή, Σόνια Μπιντλ, ήταν πρώην δημοτική σύμβουλος στο Μόντρεαλ και η μικρότερη αδερφή της, Τρέισι, μπαργούμαν και τραγουδίστρια,  είναι ανεξάρτητη συγγραφέας και παρουσίαζε ραδιοφωνικές εκπομπές στο ραδιοφωνικό δίκτυο CBC. 

## Αναφορές

## Πηγές
* 
* 

## Εξωτερικοί σύνδεσμοι

* Επίσημος ιστότοπος
*   

Κατηγορία:Καναδές ηθοποιοί κινηματογράφου
Ινστιτούτο Καταναλωτών

Το **νέο ΙΝΚΑ ** (επίσημη ονομασία:Ινστιτούτο Καταναλωτών) είναι ανεξάρτητος, μη κερδοσκοπικός, μη κυβερνητικός οργανισμός που ασχολείται με την προστασία και υπεράσπιση των δικαιωμάτων των καταναλωτών στην Ελλάδα. Ιδρύθηκε στις 3 Σεπτεμβρίου 1970 στην Αθήνα. Από το 2003, λειτουργεί ως Εθνικός Κόμβος του Ευρωπαϊκού Κέντρου Καταναλωτή, εκπροσωπώντας την Ελλάδα στο δίκτυο της Ευρωπαϊκής Επιτροπής.

Λειτουργεί ως δευτεροβάθμια οργάνωση, με περίπου 46 μέλη-οργανώσεις σε όλη τη χώρα, καλύπτοντας το 94% των ενεργών καταναλωτών στην Ελλάδα. Πρωταγωνιστεί σε εκδοτικές, ερευνητικές και εκπαιδευτικές δράσεις, με έμφαση σε ζητήματα βιώσιμης ανάπτυξης, υγιή ανταγωνισμό, χρηματοοικονομική και περιβαλλοντική εκπαίδευση, ένταξη κοινωνικά ευάλωτων ομάδων, κ.ά. Το Νέο ΙΝΚΑ είναι μέλος της Consumers International (CI) και συνεργάζεται με περίπου 220 οργανώσεις σε 115 χώρες για θέματα καταναλωτικών δικαιωμάτων, βιωσιμότητας, δίκαιου εμπορίου, και κοινωνικής ενσωμάτωσης. Επίσης, συνάπτει συνεργασίες με τοπικούς φορείς, όπως ο Εμπορικός Σύλλογος Κορδελιού-Ευόσμου. 

## Παλαιό και Νέο ΙΝΚΑ
Μετά την ψήφιση του ν.2251/1994 για την Προστασία του Καταναλωτή, ετέθη σε ισχύ ένα νέο θεσμικό πλαίσιο που όριζε σαφείς προδιαγραφές για τις ενώσεις καταναλωτών, όπως επικαιροποιημένο καταστατικό με δημοκρατικές διαδικασίες, καταγεγραμμένο και ενεργό μητρώο μελών κ.α. Αν και είχε μαζική αναγνώριση, δεν κατόρθωσε να προσαρμόσει το καταστατικό του, εξαιτίας της αδυναμίας σύγκλησης έγκυρης Γενικής Συνέλευσης με την απαιτούμενη απαρτία και πλειοψηφία, λόγω του μεγάλου αριθμού ανενεργών μελών. Η διοικητική του αδράνεια, σε συνδυασμό με την απώλεια νομικής εγκυρότητας, οδήγησε σε ουσιαστική απενεργοποίησή του, χωρίς όμως επίσημη δικαστική διάλυσή του. Γι' αυτό, στις 8 Μαΐου 1996, ιδρύθηκε το Νέο ΙΝΚΑ.

## Παραπομπές


Κατηγορία:Ινστιτούτα
Τσοντσά

Το **Τσοντσά** (, , , ) είναι γαλλική κοινότητα στο νομό της Νότιας Κορσικής, στην ημιαυτόνομη περιοχή της Κορσικής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Νότιας Κορσικής
Μιχαήλ Πολυχρονιάδης

Ο **Μιχαήλ Πολυχρονιάδης** (17 Σεπτεμβρίου 1906, Βραΐλα  – 22 Σεπτεμβρίου 1939, φυλακή Ραμνίκου Σάρατ) ήταν Ρουμάνος ιστορικός, δικηγόρος και δημοσιογράφος Ελληνικής καταγωγής και φίλος του Μίρτσεα Ελιάντε.

## Βιογραφία
Γεννημένος στη Βραΐλα στις 17 Σεπτεμβρίου 1906, σε οικογένεια Ελληνικής καταγωγής, αποφοίτησε από τη νομική σχολή του Πανεπιστημίου του Βουκουρεστίου και εργάστηκε ως δικηγόρος.  Αρχικά υποστήριξε το κομμουνιστικό κόμμα αλλά αργότερα ασπάστηκε την ακροδεξιά και εντάχθηκε στη Σιδηρά Φρουρά.

Μαζί με τους Πέτρου Κορμανέσκου, Λονέλ Γιάνου και Κωνσταντίν Νόικα, εξέδωσε το περιοδικό "*Acțiune și reacțiune*" από το 1929 έως το 1930. Ήταν γραμματέας έκδοσης της "*Vremea*", εκδότης της εφημερίδας "*Buna Vestire*", και έγραψε πολυάριθμες εκδόσεις, μεταξύ των οποίων "*Politica*", "*Ultima oră*", "*Cuvântul*", "*Gândirea*", "*Universul literar*", "*Tiparnița literară*", "*Azi*", "*Cuvâșuestül*", "*Cuvânśluțl*". "*Calendarul*", "*Sânziana*" και "*Iconar*". Συνέγραψε επίσης το φυλλάδιο "*Tineretul și politica externă*" (1937, επανέκδοση 1940). Η μελέτη του "*Viața politică a României sub Carol I*" (Η πολιτική ζωή της Ρουμανίας υπό τον Κάρολο Α΄) εμφανίστηκε στον πρώτο τόμο της Ρουμανικής Εγκυκλοπαίδειας (*Enciclopedia României*) το 1938.

Σκοτώθηκε στη φυλακή Ραμνίκου Σάρατ (*Râmnicu Sărat*) στις 22 Σεπτεμβρίου 1939 σε ηλικία 33 ετών ως μέρος των αντιποίνων για τη δολοφονία του πρωθυπουργού της Ρουμανίας Αρμάντ Καλινέσκου.

## Παραπομπές


Κατηγορία:Ρουμάνοι ιστορικοί
Κατηγορία:Δικηγόροι του 20ού αιώνα
Κατηγορία:Δημοσιογράφοι
Κατηγορία:Ρουμάνοι δημοσιογράφοι
Κατηγορία:Ρουμάνοι ελληνικής καταγωγής
Κατηγορία:Πολιτικές δολοφονίες
Ντουμίτρου Μακρής

Ο **Ντουμίτρου Μακρής** (28 Απριλίου 1931, Βουκουρέστι – 20 Μαρτίου 2024, Παρίσι) ήταν Ρουμάνος ποδοσφαιριστής και προπονητής Ελληνικής καταγωγής.

## Ποδοσφαρική καριέρα
Άρχισε να παίζει ποδόσφαιρο το 1947 σε ηλικία 16 ετών. Στη συνέχεια, αγωνίστηκε σε ανώτερο επίπεδο στη ΦΚ Ραπίντ Βουκουρεστίου, κάνοντας το ντεμπούτο του στο πρωτάθλημα της Ρουμανίας στις 19 Μαρτίου 1950 σε έναν αγώνα 0-0 εναντίον της Στίντσα Τιμισοάρα, τερματίζοντας τη σεζόν στη δεύτερη θέση, χάνοντας τον τίτλο από την ΦΚ ΟΥΤΑ Αράντ, με την οποία είχαν τον ίδιο αριθμό πόντων αλλά χαμηλότερο μέσο όρο τερμάτων.

Πέρασε όλη την καριέρα του στη Ραπίντ Βουκουρεστίου ως κεντρικός αμυντικός, η οποία αποτελούνταν από 15 σεζόν και 221 εμφανίσεις και διετέλεσε αρχηγός της ομάδας μεταξύ 1952 και 1965. Το 1961, ο Μακρής έγινε ο πρώτος Ρουμάνος ποδοσφαιριστής που προτάθηκε για τη Χρυσή Μπάλα. Κέρδισε το Βαλκανικό κύπελλο συλλόγων 1963-64 με την Ραπίντ Βουκουρεστίου.

Κατά τη διάρκεια της καριέρας του, ο Μακρής είχε προσφορές από τους αντιπάλους του Βουκουρεστίου, Ντιναμό και Στεάουα, καθώς και από τον Παναθηναϊκό, αλλά αρνήθηκε να φύγει από τη Ραπίντ κάθε φορά.

Ο Μακρής έπαιξε επίσης οκτώ παιχνίδια με την Εθνική Ρουμανίας.

## Προσωπική ζωή
Γεννήθηκε στο Βουκουρέστι στις 28  Απριλίου 1931 και η οικογένεια του ήταν ελληνικής καταγωγής. Η οικογένεια του πατέρα του κατάγεται από το Αμπελοχώρι Τρικάλων. Έφυγε από τη Ρουμανία το 1986 και μετακόμισε στο Παρίσι με τον γιο του ο οποίος είναι αρχιτέκτονας, λόγω του κομμουνιστικού καθεστώτος της Ρουμανίας.

Πέθανε στις 20 Μαρτίου 2024 στο Παρίσι σε ηλικία 92 ετών.

## Παραπομπές


Κατηγορία:Ρουμάνοι ποδοσφαιριστές
Κατηγορία:Προπονητές ποδοσφαίρου Ραπίντ Βουκουρεστίου
Κατηγορία:Ρουμάνοι ελληνικής καταγωγής
Καφρ Αμπντού

Το **Καφρ Αμπντού** () είναι συνοικία της Αλεξάνδρειας στην Αίγυπτο. Στην Καφρ Αμπντού βρίσκονται κυρίως πολυτελείς οικίες εύπορων Αιγυπτίων, καθώς και αλλοδαπών που διαμένουν στην πόλη.. Κατά την Εξέγερση του 2011 ο Αιγυπτιακός Στρατός απέκλεισε τη συνοικία, επιτρέποντας μόνο στους μόνιμους κατοίκους της να εισέρχονται σε αυτή, προκειμένου να αποφευχθούν λεηλασίες, ιδίως σε διαμερίσματα ξένων που είχαν εγκαταλείψει τη χώρα. Η Καφρ Αμπντού είναι γνωστή για τις δενδροστοιχίες των οδών της, το σχετικώς άφθονο πράσινο και τις πολλές καφετέριές της.

## Ιστορία
Την εποχή της βρετανικής επικυριαρχίας, η ονομασία της συνοικίας ήταν «Μάρσαλ Άλενμπυ», από το επώνυμο του Βρετανού Στρατάρχη Έντμουντ Άλενμπυ, που διορίσθηκε Ύπατος Αρμοστής της Αιγύπτου το 1919. Η Λεωφόρος Ροζέτας (μετέπειτα οδός Αμπουκίρ ή Χορέγια) εκτεινόταν από το κέντρο της συνοικίας μέχρι την κορυφή του λόφου Αμπού Ναουατίρ, όπου ο στρατάρχης είχε την κατοικία και το αρχηγείο του, αλλά και το πάρκο που ακόμα φέρει το όνομά του. Πολλοί εύποροι Βρετανοί και άλλοι ξένοι επιχειρηματίες έκτισαν τις επαύλεις τους κατά μήκος της λεωφόρου αυτής).

Η συνοικία αναπτύχθηκε πάνω σε μοτίβο κηπούπολης, με πλούσια βλάστηση και δενδροστοιχίες. Πολλοί φτωχοί Αιγύπτιοι βρήκαν εκεί εργασία ως κηπουροί, υπηρέτες ή φύλακες, και σύντομα κατοίκησαν στην παρακείμενη παραγκούπολη «Άραμπ Χάνα», πολύ κοντά στους πρόποδες του λόφου. Η Άραμπ Χάνα μετεξελίχθηκε στη σημερινή συνοικία Ζερμπάνα. Μετά την Αιγυπτιακή Επανάσταση του 1952, ο Πρόεδρος Νάσερ διέταξε την κατάργηση όλων των ξενικών, και ιδίως των αγγλικών, ονομασιών οδών και πλατειών, και η ίδια η συνοικία-περιοχή μετονομάσθηκε σε Καφρ Αμπντού. Η αιτία για τη συγκεκριμένη νέα ονομασία δεν δημοσιοποιήθηκε.

Το «Πάρκο Άλενμπυ» συνεχίζει να αναφέρεται με αυτή την ονομασία, αλλά συχνά παρηχείται από τους Αιγυπτίους ως «Ολυμπιακό» Πάρκο (αραβ. *olymbi*΄), μια λέξη που προφέρεται ευκολότερα από έναν αραβόφωνο, παρά το ότι δεν υπάρχει κάποια σχέση της περιοχής με ολυμπιακούς αγώνες. Πολλές από τις επαύλεις εγκαταλείφθηκαν από τους αλλοδαπούς ιδιοκτήτες τους μετά την Κρίση του Σουέζ (1956) και οι περισσότερες αγοράσθηκαν από πλούσιους Αιγυπτίους. Αργότερα, όπως συνέβη και στην υπόλοιπη Αλεξάνδρεια, πολλές άλλες επαύλεις κατεδαφίσθηκαν για την ανέγερση υψηλών πολυκατοικιών («πύργων»).

## Παραπομπές


Κατηγορία:Συνοικίες της Αλεξάνδρειας
Νεοκόσσυφος

Ο **νεοκόσσυφος** (επιστημονική-λατινική ονομασία *Neocossyphus*) είναι γένος πτηνών που ανήκει στην οικογένεια της τσίχλας και του κότσυφα, τις κιχλίδες. Οι νεοκόσσυφοι έχουν μεσαίο μέγεθος για τα μέτρα της οικογένειάς τους, ζουν στα δάση της τροπικής Αφρικής και είναι εντομοφάγοι. Μερικοί ειδικοί εντάσσουν ταξινομικώς τα είδη του συγγενικού γένους *[[Stizorhina]]* στο γένος νεοκόσσυφος, αλλά γενικώς αναγνωρίζονται μόνο τα εξής δύο είδη νεοκόσσυφου, γνωστά με την κοινή ονομασία (σε μετάφραση) **«μυρμηγκότσιχλες»**:

* *[[Neocossyphus poensis]]* (Strickland, 1844)
* *[[Neocossyphus rufus]]* (Fischer & Reichenow, 1884)

## Παραπομπές


Νεοκοσσυφος
Τίσα Μπαάβ

[thumb|275px|Η καταστροφή του Ναού της Ιερουσαλήμ σε ζωγραφικό πίνακα του [Φραντσέσκο Άγιετς]]
Το **Τίσα Μπαάβ** (), φράση η οποία μεταφράζεται ως «η ενάτη του [μηνός] Αβ», είναι ετήσια ημέρα νηστείας στον Ιουδαϊσμό. Αποτελεί την ανάμνηση μερικών αποφράδων ημερών-γεγονότων της εβραϊκής ιστορίας, κυρίως την καταστροφή του Ναού του Σολομώντος από τη Νεοβαβυλωνιακή Αυτοκρατορία και του Δεύτερου Ναού από τη Ρωμαϊκή Αυτοκρατορία, αλλά και άλλων γεγονότων.

Το Τίσα Μπαάβ προηγείται των λεγόμενων «Τριών Εβδομάδων» και θεωρείται ως η πλέον πένθιμη ημέρα σε ολόκληρο το Εβραϊκό ημερολόγιο. Το Τίσα Μπαάβ αντιστοιχεί σε ημερομηνία του Ιουλίου ή του Αυγούστου στο Γρηγοριανό ημερολόγιο («Νέο ημερολόγιο»), για παράδειγμα το έτος 2025 «έπεσε» στις 3 Αυγούστου.

Η τήρηση της ημέρας περιλαμβάνει τις «5 απαγορεύσεις» και κυρίως μια νηστεία διαρκείας 25 (και όχι 24) ωρών. Στις συναγωγές αναγινώσκεται το Βιβλίο των Θρήνων (*Θρήνοι Ιερεμίου*), που θρηνεί για την καταστροφή της Ιερουσαλήμ, ακολουθούμενο από τους στίχους *kinnot*, με αντίστοιχο περιεχόμενο. Η ημέρα ωστόσο έχει συνδεθεί γενικότερα με την ανάμνηση άλλων μεγάλων δυσάρεστων γεγονότων, οπότε μερικοί στίχοι των *kinnot* ανακαλούν γεγονότα όπως η δολοφονία των Δέκα ραβίνων που μαρτύρησαν στα χέρια των Ρωμαίων, η εκδίωξη των Εβραίων από την Αγγλία, η απέλασή τους από την Ισπανία και αλλού, η μεσαιωνική σφαγή της Ρηνανίας, το Ολοκαύτωμα, ακόμα και η πρόσφατη σχετικώς Επίθεση της Χαμάς στις 7 Οκτωβρίου 2023.

## Παραπομπές


## Εξωτερικοί σύνδεσμοι
* 

Τισα Μπααβ
Ουσκόφσκι

Το **Ουσκόφσκι** (), παλαιότερα γνωστό ως **Πλόσκυ** είναι μεγάλο ηφαίστειο, ολόκληρος ορεινός όγκος, στο κεντρικό μέρος της Χερσονήσου Καμτσάτκα, στη Ρωσική Άπω Ανατολή. Βρίσκεται στο βορειοδυτικό άκρο της ομάδας ηφαιστείων Κλιουτσέφσκαγια Σόπκα, που με τη σειρά τους περιλαμβάνονται σε μια ευρύτερη αλυσίδα ηφαιστείων.

## Περιγραφή
Η υψηλότερη κορυφή του Ουσκόφσκι είναι η **Κρεστόφσκι** (), με υψόμετρο 4.108 μέτρα πάνω από την επιφάνεια της θάλασσας, ενώ η *κορυφή* Ουσκόφσκι (), νοτιοανατολικά της Κρεστόφσκι, έχει υψόμετρο 3.943 μέτρα και έχει μια σκεπασμένη με πάγους καλδέρα διαστάσεων 4,5 x 5,5 χιλιόμετρα. Αυτή η καλδέρα περιέχει δύο κώνους στάχτης, ο καθένας από τους οποίους φέρει μεγάλο κρατήρα στην κορυφή. Η Κρεστόφσκι ταξινομείται ως στρωματοηφαίστειο, ενώ το Ουσκόφσκι ως ασπιδοειδές ηφαίστειο. Το όλο ορεινό συγκρότημα χαρακτηρίζεται από τους ειδικούς ως ένα σύνθετο ηφαίστειο, η τελευταία έκρηξη του οποίου έλαβε χώρα τον Απρίλιο του 1890.

## Δείτε επίσης
* Ηφαίστεια της Καμτσάτκα

## Παραπομπές


## Πηγές
* Braitseva O.A., Melekestsev I.V., Ponomareva V.V., Sulerzhitsky L.D.: «Ages of calderas, large explosive craters and active volcanoes in the Kuril-Kamchatka region, Russia», *Bulletin of Volcanology*, τόμος 57 (έτος 1995), σσ. 383-402

## Εξωτερικοί σύνδεσμοι
* 

Ουσκοφσκι
Όρη Κιρισίμα

Τα **Όρη Κιρισίμα** () είναι ομάδα ενεργών ηφαιστείων με υψόμετρο έως και 1.700 μέτρα πάνω από την επιφάνεια της θάλασσας, που βρίσκεται στη νήσο Κιούσου της Ιαπωνίας, στους Νομούς Καγκοσίμα και Μιγιαζάκι. Πολυάριθμες εκρήξεις στην ομάδα αυτή έχουν καταγραφεί από το 742 μ.Χ. και μετά, ιδιαιτέρως ισχυρές όμως ήταν εκείνες των ετών 788, 1716 και 1717. Το κυρίαρχο πέτρωμα του ορεινού όγκου είναι ο πλούσιος σε αυγίτη και υπέρσθενο ανδεσίτης.

Η υψηλότερη κορυφή των Ορέων Κιρισίμα είναι το όρος ή κορυφή Καρακούνι (韓国岳 = *Karakunidake*, με τα 1700 μέτρα υψόμετρο. Η ονομασία του σημαίνει «Κορυφή της Κορέας», καθώς πιστευόταν κάποτε ότι ήταν τόσο ψηλό, ώστε από την κορυφή του μπορούσε κάποιος να δει τη Χερσόνησο της Κορέας. Ανάμεσα στις άλλες κορυφές ξεχωρίζει η ιερή και με συχνές αναφορές στην ιαπωνική μυθολογία Τακατσίχο-νο-μίνε (高千穂峰, 1.573 μέτρα) καθώς και η Σίνμοε. Η περιοχή είναι ενταγμένη στο Εθνικό Πάρκο Κιρισίμα-Γιάκου, κοντά στην ομώνυμη πόλη Κιρισίμα. Ο θρύλος που αναφέρεται στα παλαιότερα σωζόμενα κείμενα ισχυρίζεται ότι στην κορυφή του Τακατσίχο είχε μπήξει τη μυστηριώδη λόγχη Αμά-νο-Σακαχόκο ο θρυλικός Νινίγκι-νο-Μικότο. Η περιοχή καλύπτεται συχνά από ομίχλη και πιστεύεται ότι η ονομασία «Κιρισίμα» (*σίμα* = νησί) προέρχεται από το ότι τότε το βουνό μοιάζει με ένα νησί που ξεπροβάλλει πάνω από μια «θάλασσα» ομίχλης.

Το Σίνμοε είναι το πλέον δραστήριο ηφαίστειο της ομάδας, έχοντας εκραγεί τον Ιανουάριο του 2011, τον Μάρτιο του 2011, τον Οκτώβριο του 2017 και τον Απρίλιο του 2018.

## Παραπομπές


## Εξωτερικοί σύνδεσμοι
* 

Κατηγορία:Ηφαίστεια της Ιαπωνίας
Ορη Κιρισιμα
Δημήτρης Καλοσκάμης

Ο **Δημήτρης Καλοσκάμης** (γενν. 1 Μαρτίου 2005) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός μέσος για την ΑΕΚ.

## Σταδιοδρομία σε συλλόγους
Ο Καλοσκάμης ξεκίνησε να παίζει ποδόσφαιρο σε μία σχολή ποδοσφαίρου της Άρσεναλ στο Χαλάνδρι, πριν δοκιμαστεί στους Παναθηναϊκό, Ολυμπιακό και Α.Ε.Κ., αποφασίζοντας τελικά να υπογράψει με τον Παναθηναϊκό το 2016. Υπέγραψε το πρώτο του επαγγελματικό συμβόλαιο τον Ιούλιο του 2021.

Το Σεπτέμβριο του 2022, ονομάστηκε από την αγγλική εφημερίδα *[[The Guardian]]* ως ένας από τους καλύτερους παίκτες παγκοσμίως που γεννήθηκαν το 2005.

Τον Ιούνιο του 2024, υπέγραψε συμβόλαιο με τον Ατρόμητο Αθηνών.

Στις 17 Ιουνίου 2025, ο Καλοσκάμης υπέγραψε πενταετές συμβόλαιο με την  ΑΕΚ.

## Εθνική ομάδα
Ο Καλοσκάμης έχει υπάρξει διεθνής με τις «μικρές» εθνικές Ελλάδας Κ17, Κ19 και Κ21.

## Παραπομπές


## Εξωτερικοί σύνδεσμοι
* 

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Οι τρακαδόροι της Αθήνας

***Οι τρακαδόροι της Αθήνας***  ( μεταγενέστερος τίτλος: **Ο τροβαδούρος της Αθήνας**) είναι ασπρόμαυρη ελληνική κωμική ταινία του 1956 σε σκηνοθεσία του Γιώργου Σταματόπουλου (πιστώνεται ως Γιώργος Αρίων), ο οποίος συνέγραψε και το σενάριο μαζί με τον Κώστα Χατζηχρήστο. Πρωταγωνιστούν οι Κώστας Χατζηχρήστος, Νίκος Ρίζος, Τζένη Σταυροπούλου, Μαρία Νικολαϊδου και Ρένα Βλαχοπούλου.

Η υπόθεση επικεντρώνεται σε δυο φίλους και επαγγελματίες τρακαδόρους, τον Αγαμέμνων και τον Λάκη, οι οποίοι καταφέρνουν να ανοίξουν ένα δικό τους νυκτερινό κέντρο μετά από πολλές περιπέτειες και να γίνουν γλεντζέδες και γυναικοκατακτητές. Στο κέντρο θα κάνει την εμφάνιση της η "βασίλισσα της τζαζ", που μόλις ήρθε από την Αμερική, και η οποία θα καταπλήξει τους πάντες.

Η ταινία έκανε πρεμιέρα στις 13 Φεβρουαρίου 1956 στους κινηματογράφους Έλλη και Ιντεάλ της Αθήνας καθώς και στο Παλλάς του Πειραιά.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1956
Κατηγορία:Ελληνικές ταινίες της δεκαετίας 1950
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Μενέλαου Θεοφανίδη
Αγία Παρασκευή Επιδαύρου Αργολίδας

Η **Αγία Παρασκευή** είναι πολύ μικρός οικισμός του Δήμου Επιδαύρου στην Αργολίδα και την Πελοπόννησο ο οποίος βρίσκεται κοντά στα παράλια του Αργοσαρωνικού ανάμεσα στην Επάνω Επίδαυρο (δυτικά) και την Αρχαία Επίδαυρο (ανατολικά). Απογράφεται επίσημα ως ξεχωριστός οικισμός για πρώτη φορά το 2011 στο δήμο Επιδαύρου. Στην απογραφή 2021 απογράφησαν 8 κάτοικοι ενώ σε αυτήν του 2011 ήταν 23.

## Σημείωση
Στην Αργολίδα αλλά τον Δήμο Ναυπλιέων είναι ο συνώνυμος οικισμός Αγία Παρασκευή. 

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Κουτρουμπέικα Αργολίδας

Tα **Κουτρουμπέικα** είναι πολύ μικρός οικισμός του Δήμου Επιδαύρου στην Αργολίδα και την Πελοπόννησο.

## Γενικά στοιχεία
Τα Κουτρουμπέικα βρίσκονται νοτιοανατολικά από το Λυγουριό (έδρα του δήμου), στα όρια με την Περιφέρεια Αττικής και τον Δήμο Τροιζηνίας-Μεθάνων. Απογράφονται ως ξεχωριστός οικισμός για πρώτη φορά το 2011 στο δήμο Επιδαύρου. Σύμφωνα με το Σχέδιο Καλλικράτης και την τροποποίησή του Κλεισθένης Ι ανήκουν στην κοινότητα Τραχειάς που υπάγεται στην Δημοτική Ενότητα Επιδαύρου του Δήμου Επιδαύρου. Στην απογραφή 2021 είχαν 7 κατοίκους ενώ σε αυτήν του 2011 ήταν 8.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Γιαννουλαίικα Αργολίδας

Tα **Γιαννουλαίικα** είναι οικισμός της Αργολίδας στην Πελοπόννησο.

## Γενικά στοιχεία
Τα Γιαννουλαίικα βρίσκονται ανάμεσα στο Ναύπλιο (19 χιλιόμετρα, Α.-ΒΑ.) και την έδρα του δήμου  Λυγουριό (6 χιλιόμετρα, Δ.-ΝΔ.), σε υψόμετρο 270 μέτρα. Αξιοθέατο στην περιοχή είναι οι καταρράκτες στα νότια του χωριού, ο μικρός κοντά στο κοιμητήριο και ο μεγάλος, μετά το μονοπάτι. 

Αναφέρονται επίσημα για πρώτη φορά, γραμμένα *Γιαννουλέϊκα* (με "ε"), το 1908 να προσαρτάται στον τότε  δήμο Ναυπλιέων. Το 1940 το όνομα διορθώθηκε σε Γιαννουλαίικα και το 1961 προσαρτήθηκε ο καταργούμενος οικισμός Καστράκι. Σύμφωνα με το Σχέδιο Καλλικράτης και την τροποποίησή του Κλεισθένης Ι ανήκουν στην κοινότητα Ασκληπιείου που υπάγεται στην Δημοτική Ενότητα Ασκληπιείου του Δήμου Επιδαύρου. Στην απογραφή 2021 είχαν 107 κατοίκους ενώ σε αυτήν του 2011 ήταν 131.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Σπηλεία Αργολίδας

Tα **Σπηλεία** είναι μικρός οικισμός της Αργολίδας στην Πελοπόννησο.

## Γενικά στοιχεία
Τα Σπηλεία βρίσκονται κοντά και δυτικά (2 χιλιόμετρα) από το Λυγουριό (έδρα του δήμου), στους νότιους πρόποδες του Αραχναίου σε υψόμετρο 370 μέτρων. 

Απογράφονται ως ξεχωριστός οικισμός για πρώτη φορά το 1981 στην κοινότητα Λυγουρίου. Σύμφωνα με το Σχέδιο Καλλικράτης και την τροποποίησή του Κλεισθένης Ι ανήκουν στην κοινότητα Ασκληπιείου που υπάγεται στην Δημοτική Ενότητα Ασκληπιείου του Δήμου Επιδαύρου. Στην απογραφή 2021 είχαν 28 κατοίκους.  

## Εξωτερικοί σύνδεσμοι

* Η πεζοπορική διαδρομή: Σπηλεία - Αραχναίο από τον ιστότοπο https://el.wikiloc.com/.

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Ανδρέας Πιστιόλης

Ο **Ανδρέας Πιστιόλης** (γενν. 6 Ιουλίου 1978) είναι Έλληνας επαγγελματίας προπονητής καλαθοσφαίρισης. Είναι ο τωρινός προπονητής της ΤΣΣΚΑ Μόσχας. Έχει υπηρετήσει ως βοηθός προπονητής δίπλα σε κορυφαίους Ευρωπαίους προπονητές, όπως ο Ζέλικο Ομπράντοβιτς και ο Δημήτρης Ιτούδης.

## Σταδιοδρομία ως προπονητής
Ο Πιστιόλης ξεκίνησε την προπονητική του σταδιοδρομία στην ομάδα νέων του Παναθηναϊκού μεταξύ 1996-2005 και ξεκίνησε εργάζεται ως βοηθός προπονητής στον Παναθηναϊκό το 2005. Κατά τη διάρκεια των 7 σεζόν του εκεί, ήταν ο βοηθός του Σέρβου προπονητή Ζέλικο Ομπράντοβιτς.

Ο Πιστιόλης μετακόμισε στην τουρκική Μπάνβιτ ως βοηθός του Δημήτρη Ιτούδη τη σεζόν 2013-2014, Μετά από μια σεζόν εκεί, υπέγραψε με την ΤΣΣΚΑ Μόσχας, ακολουθώντας τον Ιτούδη και εργάστηκε ως πρώτος βοηθός προπονητής της ΤΣΣΚΑ Μόσχας για 8 σεζόν, μεταξύ 2014-2022.

Στις 19 Μαρτίου 2022, έγινε ο προπονητής της Γαλατασαράι. Στις 26 Νοεμβρίου 2022, ανακοινώθηκε ότι ο συμβόλαιο του επεκτάθηκε έως το 2025.

Στις 15 Απριλίου 2024, υπέγραψε συμβόλαιο με την ΤΣΣΚΑ Μόσχας.

## Παραπομπές


Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Γαλατασαράι
Κατηγορία:Προπονητές καλαθοσφαίρισης ΤΣΣΚΑ Μόσχας
Δημήτριος Σάρρος

Ο **Δημήτριος Σάρρος** (1869/70-1937) ήταν Έλληνας μελετητής, δάσκαλος, στρατιώτης και συγγραφέας του 19ου και 20ου αιώνα.

## Βιογραφία
Ο Σάρρος γεννήθηκε το 1869 ή το 1870 στη Βίτσα του Ζαγορίου (τότε στο Βιλαέτι των Ιωαννίνων της Οθωμανικής Αυτοκρατορίας). Αποφοίτησε από τη Ζωσιμαία Σχολή των Ιωαννίνων και αργότερα από τη *Φιλοσοφική Σχολή* του Πανεπιστημίου Αθηνών. Αρχικά, διορίστηκε ως δάσκαλος σε ένα σχολείο του Πειραιά (1897). Αργότερα, δίδαξε στη Λάρνακα και στο Παγκύπριο Γυμνάσιο της Λευκωσίας. Το 1902, διορίστηκε ως δάσκαλος στις Σέρρες και την Αλεξανδρούπολη, όπου συμμετείχε στην Μακεδονική Επιτροπή και έγινε ενεργό μέλος του Μακεδονικού Αγώνα. Αργότερα, υπηρέτησε ως δάσκαλος στο Ελληνικό Ορθόδοξο Κολέγιο Φαναρίου, στο Ιωακείμιο Κολλέγιο Θηλέων της Κωνσταντινούπολης και στη Θεσσαλονίκη. Ήταν επίσης μέλος του *Ελληνικού Φιλολογικού Συλλόγου* και συνέβαλε ως κριτής και εισηγητής σε λογοτεχνικούς και λαϊκούς διαγωνισμούς του φιλολογικού περιοδικού του συλλόγου. Ταυτόχρονα, ανέπτυξε εθνικιστικές ενέργειες, καθώς το 1912 οργάνωσε το πρώτο συνέδριο εκπαιδευτικών του σκλαβωμένου Ελληνισμού της Μικράς Ασίας και παρακολούθησε μια *Μεγάλη Εθνική Συνέλευση*, όπου έτσι εκδιώχθηκε και φυλακίστηκε από τις οθωμανικές αρχές. Μετά την Μικρασιατική Καταστροφή, δίδαξε στην Κέρκυρα και αργότερα στην Καλλιθέα. Το 1926, έγινε εκπαιδευτικός σύμβουλος του Ελληνικού Υπουργείου Θρησκευτικών Υποθέσεων και Εκπαίδευσης μέχρι το 1935.

## Επιλεγμένα κείμενα

* Δημήτριος Μ. Σάρρος. Διορθωτικὰ εἰς Εὐριπίδην Ἰφιγένεια ή ἐν Ταύροις, πρωτότυπο 1920, Κωνσταντινούπολη
* Παρατηρήσεις εις το Ηπειρωτικόν γλωσσάριον του Π. Αραβαντινού, 1920, Κωνσταντινούπολη
* Περί των εν Ηπείρω Μακεδονία και Θράκη συνθηματικών γλωσσών, 1923, Αθήνα
* Πώς είδε και πώς ετραγούδησεν ο Λόρδος Βύρων την Ήπειρον, 1935, Αθήνα

## Παραπομπές


Κατηγορία:Έλληνες φιλόλογοι
Κατηγορία:Έλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Έλληνες της Οθωμανικής Αυτοκρατορίας
Κατηγορία:Μακεδονομάχοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι της Ζωσιμαίας Σχολής